รายละเอียดเรื่องที่ต้องการแจ้ง
เรื่องการจอดรถบริเวณถนนเจริญกรุง หน้าวัดไตรมิตรวิทยารามวรวิหาร ซึ่งเป็นถนน one way มีป้ายห้ามจอดเฉพาะฝั่งซ้าย แต่ไม่มีป้ายห้ามจอดบริเวณฝั่งขวา อีกทั้งฝั่งขวาการตีเส้นขอบถนนขาว-แดง ไม่ชัดเจน จึงทำให้ผู้สัญจรไปมาไม่ทราบว่าฝั่งขวาจอดไม่ได้ ผลที่ตามมาคือตำรวจจราจรได้ทำการล็อกล้อ โดยให้เหตุผลว่าเป็นการทำผิดพ.ร.บ.จราจรทางบก มาตรา 35 และเรียกเงินค่าปรับเป็นจำนวน 700 บาท (ค่าปลดล็อกล้อ 500 บาท ค่าจอด 200 บาท) ทั้งนี้เมื่อสอบถามไปทางตำรวจผู้รับเงินค่าปรับสน.พลับพลาชัย กลายเป็นว่าอนุญาตให้จอดฝั่งซ้าย แต่ไม่ให้จอดฝั่งขวา ซึ่งไม่ตรงกับตำแหน่งการปักป้ายห้ามจอดรถ ทำให้มีคนเข้าใจผิดเป็นจำนวนมากและจอดรถฝั่งขวา ดิฉันจึงเกรงว่านี่อาจจะเป็นหนึ่งในกระบวนการทุจริต ทำให้ผู้จอดรถที่สังเกตจากตำแหน่งป้ายห้ามจอดรถเสียค่าปรับโดยใช่เหตุ ซึ่งในวันหนึ่งมีผู้จอดรถเพื่อเข้าไปสักการะพระวัดไตรมิตรวิทยารามวรวิหารเป็นจำนวนมาก หากมีผู้เข้าใจผิดอย่างนี้ทุกวัน ย่อมเป็นเงินค่าปรับที่จ่ายให้กับสน.พลับพลาชัยเป็นจำนวนเงินมหาศาล.

ด้วยความเคารพ